Jeden významný filozof raz povedal: „Svet je kniha.
A ten, čo necestuje, číta len jednu stranu.“
Musím povedať,
že ja som pár stránok prečítal, a nie som z tej knihy nadšený.
Cestovanie nemám rád z mnohých dôvodov.
Keď je príliš zima, necítim sa príjemne.
Kúpanie v ľadovej vode, nahí?
- Áno. - To je ale úžasná pozvánka.
Keď je príliš teplo, hádajte čo? Necítim sa príjemne.
Neviem tak rýchlo bežať.
- Ale mám 75 rokov. - Potrebujete pomoc?
Zvládam to.
Možno je načase rozšíriť si obzory.
Och, bože.
Ruku v sloňom zadku som mal prvýkrát.
Výhodou je,
že som ubytovaný v neuveriteľných hoteloch.
No teda. Toto je krásne.
Háčik je v tom, že som súhlasil, že preskúmam aj to, čo je mimo nich.
- Pozor, kam šliapete. - Nehovorte.
- Krásna hora. - To je sopka.
To je sopka?
Svet, ktorému som sa celý život úspešne vyhýbal.
Sadie.
Ó, bože. Ó, bože.
Bude mi stačiť, ak prežijem.
Poslednýkrát som vypil päť vodiek s Fínom.
EUGENE LEVY: NEOCHOTNÝ CESTOVATEĽ
Prišiel som do raja.
Bez pochýb. Je tu prekrásne.
Komu by sa tu nepáčilo?
No, viem, že to znie šialene,
ale niekomu, kto sa bojí vody tak ako ja.
Preferujem skôr súš.
Naozaj sa mi páči, keď som na pevnine.
Pri vode sa necítim príjemne.
A tu je veľa oceánu.
Nevidím nič, iba oceán.
MALDIVY
Síce dokážem oceniť krásu hlbokého modrého mora,
no ak ma v ňom niekedy uvidíte, pošlite pomoc.
Je dosť možné, že nekývam, ale topím sa.
Cítim sa ako malá bodka
uprostred Indického oceána.
Človek má dve nohy, aby mohol kráčať po zemi.
Toto je moja vlastná verzia Stroskotanca.
Dúfam, že niekto ma príde zachrániť.
Maldivy.
Deväťsto km piesočných pláží a koralových útesov vytvorených pravekými sopkami.
Iba jedno percento tejto krajiny tvorí skutočná pevnina.
A neponáhľam sa oboznámiť s ostatnými 99 percentami,
a preto ma do hotela odvezie vodné lietadlo.
Dúfam, že je na palube kyslík.
Pri slovách „vodné“ a „lietadlo“
mi napadajú iba slová „pád“ a „trosky“.
Tak či tak...
Dobrý deň, pane. Vitajte na palube.
Záchranná vesta je pod sedadlom.
Zostaňte pripútaný a užite si let.
Ďakujem pekne.
Nie je to zlé miesto pre vesty?
Prečo ich nemáme v lone?
Boli by po ruke.
Pod sedadlom to je... Neviem.
Ľudia panikária, keď lietadlo padá. No nie?
Vy by ste nespanikárili a nezabudli na všetko?
Pýtali by ste sa: „Čo to vravel?
Kde sú záchranné vesty?
Čo vravel? Pod sedadlom?“
Piloti sú bosí.
To preto, lebo keď skončíte vo vode, topánky vás stiahnu ku dnu.
Vlastne to je celkom pekné.
Vidím ostrovčeky a úžasné farby vody.
Nič také som ešte nevidel.
Maldivy tvorí 1200 ostrovov,
no iba 200 je obývaných.
Dúfam, že mierime na jeden z nich a nebudeme sa hrať na Robinsona Crusoea.
Neviem, ako pristaneme.
Asi len narazíme.
Och, bože. Narazíme do vody.
Spotené dlane.
Pred pár rokmi bol ostrov Kudadoo iba piesočnou dunou.
Odvtedy doň investovali 45 miliónov dolárov,
čo znamená, že mám to šťastie,
že budem ubytovaný v jednom z najdrahších piesočných hradov na svete.
Rezort sľubuje luxusný únik,
a aby ho splnili,
začali sa pripravovať na moju návštevu skôr, než som nasadol do lietadla.
PRED TÝŽDŇOM
Toto je formulár preferencií, ktorý mi poslal hotel.
Mám ho vyplniť skôr, než pricestujem.
Takže, „titul“.
Dobre. „Pán, pani, magister, doktor,
kráľ.“
Označil by som kráľa, ale dám asi len „pán“.
„Nenáročné dobrodružstvá.“
Tak toto bude ľahké.
„Paddleboarding.“ Nie.
„Vodné skútre, kitesurfing, potápanie.
Potápanie so skútrom a žralokmi.“
Urobím toto.
Nie.
„Aká je vaša najobľúbenejšia voľnočasová aktivita?“
Oddych.
„Ak by sme vám mali pripraviť vysnívané jedlo, aké by bolo?
Môžete chcieť čokoľvek.“
Cheeseburger, hranolčeky a mliečny koktail.
Čokoládový alebo vanilkový.
To nechám na nich.
Dobré ráno, Eugene. Vitajte v Kudadoo.
- Brad Colder, generálny riaditeľ. - Áno.
- Teší ma, Brad. - Teší ma.
Božemôj.
Naposledy, keď ma takto privítali v hoteli, bolo nikdy.
- Nikdy? - Nestalo sa to.
Dobrý začiatok.
Predstavím vám ostrov.
V maldivčine kuda znamená „malý“,
takže je to maličký ostrov.
Je na ňom iba 15 domov.
Keď tu máme hosťa, riadime sa konceptom
„čokoľvek, kedykoľvek, kdekoľvek“.
Naši zamestnanci im poskytnú všetko, čo je potrebné.
Každé prianie je nám rozkazom.
- Čokoľvek, kedykoľvek... - Kdekoľvek.
- ...kdekoľvek. - Áno.
Moje tri obľúbené slová.
Pozrite na tú pláž.
- Jeden z nich bude môj? - Iste.
Nikdy tu nie je viac než 32 hostí,
takže zamestnanci sa môžu venovať rozmaznávaniu na olympijskej úrovni.
Dúfam, že kým som tu, poskytnú mi aj nejaké aktivity na suchu.
Z vášho apartmánu môžete ísť rovno šnorchlovať.
Zakaždým uvidíte viac než päť rôznych druhov
- rýb. - Aha.
Chcem vás upozorniť na jednu vec,
veľkú rybu zvanú ostenec.
Radšej ju zďaleka obchádzajte.
Jednej dáme odhryzla poriadny kus ucha...
- Naozaj? - Ostenec, tak...
Dobre, nebojte sa.
- Zďaleka ju obídem. - Dobre.
Až slovo „zďaleka“ získa nový význam.
Sem-tam sa tu objavia žraloky.
Žraloky vo vode?
To nie je také dobré.
Tak toto je pohľad.
Žiadal som výhľad na oceán
a ten mi rozhodne zabezpečili.
Maldivy sú najnižšie položenou krajinou na svete.
Žiadny z ostrovov nie je viac než dva metre nad hladinou mora,
takže všade, kam sa pozriete, vidíte oceánsky raj.
Pozrite na toto.
VITAJTE, EUGENE
Kde dnes budem spať?
Nechcem to pokaziť.
Hoci, moja manželka Deb mi pripravuje toto každý večer,
takže nič špeciálne.
Vila s rozlohou 280 metrov štvorcových má vlastný infinity bazén bez žralokov
a za jednu noc zaplatíte viac než 7-tisíc dolárov.
Asi sa mi tu bude páčiť.
- Dobrý. - Dobrý.
Volám sa Shofa a som vaša osobná pomocníčka.
- Môžem ísť ďalej? - Áno, vy... Prosím.
Ďakujem.
- Osobná pomocníčka? - Ste...
Áno.
Poviete mi, čo máte a nemáte rád?
Naozaj nemám rád čokoľvek vo vode.
Áno.
Ste na Maldivách.
- Áno. Hej. - Z 99 % ich tvorí voda.
To je na celej tej veci to zvláštne.
A z vodných športov neovládam ani jeden.
Aký je váš obľúbený šport?
Golf.
Ten nehráme na Maldivách, ale nechajte to na mňa.
Dobre.
Síce by som si na toto ľahko zvykol,
nechcem, aby si mysleli, že mi to stúpne do hlavy.
Koncept „čokoľvek, kedykoľvek, kdekoľvek,“ je pre Kanaďana dosť ťažký.
Viete prečo?
Máme pocit, že to trochu hrotíme.
Keď sa nad tým zamyslíte a uvedomíte si, kde sme,
teda uprostred ničoho,
ako môžete niekomu splniť presne to, čo chce?
Chcem si na to posvietiť,
pretože úplne nerozumiem, ako je to možné.
Začnime od základov.
Čo sa týka mňa, spokojnosť vždy ide cez žalúdok.
Idem za hlavným šéfkuchárom Edouardom,
aby som zistil, ako to, že sú jeho hostia v siedmom nebi.
- Edouard. - Eugene.
- Ako sa máte? - Dobre, vy?
Výborne.
- Sme uprostred ničoho... - Presne tak.
- ...a získate všetko, čo chcete... - Všetko.
- čo sa týka jedla, 24/7. - Určite.
Ako to funguje?
Maldivy majú šťastnú polohu medzi Austráliou,
Singapurom, Dubajom a Európou.
Vďaka tomu získame čokoľvek v podstate do 24 hodín.
Aký najbizarnejšiu požiadavku ste dostali?
Išlo o obyčajnú porciu masla.
Muselo byť z konkrétneho francúzskeho regiónu
a od konkrétneho dodávateľa.
- Áno? - Z Bretónska.
Hosť oň požiadal asi o desiatej ráno v sobotu
a na ostrove sme ho mali
už v nedeľu na raňajky.
Páni.
Na vašom mieste by som povedal: „Pochybujem.
Hrotíte to. Hrotíte.“
To je naša práca.
Edouardo v skutočnosti posmeľuje hostí, aby žiadali jedlá mimo menu.
Nazývajú to „stolovanie bez scenára“.
Už som skúšal improvizáciu,
takže to v kuchyni zvládnem bez scenára.
Dám si polovičnú zásteru. Tak to voláte?
- Iba „zástera“. - Nie je polovičná?
Iba zástera. Dobre.
Hosť nám povedal, že má rád cibuľovú polievku,
ale chcel by ju niečím ozvláštniť.
Využijeme brandy a čiernu hľuzovku.
Potrebujeme syr.
Aký?
Gruyère, tête de moine a parmezán.
Hotová vec.
Toto je Kudadoo,
takže syr nie je len v chladničke.
Majú ho plnú pivnicu.
A jeho pach vás rovno omráči.
Fíha.
Dobre. Toto je gruyère, parmezán
a...
Francúzsky?
Edouardovi som zabudol spomenúť jednu vec. Nie som veľmi rýchly.
Neviem nájsť gruyère ani...
Vezmem pár týchto.
Trochu brie.
Veď aj to je syr.
Zabudol som názov toho francúzskeho syra,
tak som vzal brie, lebo je tiež francúzsky.
Dobrý pokus, Eugene. Keď vojdete dnu,
- bude pred vami. - Dobre.
- To je lepšie. - Je to on?
- Výborne. - Dobre.
Vezmite brandy a horák.
Toto bude vzrušujúce.
- Ako sme na tom s časom? - Musíme byť rýchlejší.
- Dobre. - Rýchlejšie.
Vy nás spomaľujete. Vy...
Ja robím, čo môžem. Neviem sa pozerať rýchlejšie.
A voilà.
Dokonalá alchýmia karamelizovanej cibule, hovädzieho vývaru, brandy, hľuzovky,
doplnená trojicou starostlivo vybraných syrov.
Božemôj.
Jedinečnejšiu cibuľovú polievku som nikdy nevidel.
Osobne by som uprednostnil trochu viac polievky k chlebu.
Ale aj mne
sa zdá „čokoľvek, kedykoľvek, kdekoľvek“ trochu prehnané.
Nezdvihol by som telefón o štvrtej ráno
a neobjednal si jedlo.
Viete, to robia Američania.
Ale majú zaujímavú filozofiu.
Prvý deň dopadol celkom dobre.
Hoci nie iba vďaka mne.
Navaril som francúzsku cibuľačku,
prežil pristátie vodného lietadla a vyhol sa oceánu.
Keď sa zamyslím, pripíšem si všetky zásluhy.
Moja pomocníčka Shofa mi naplánovala zajtrajší deň.
Jej nadšenie a entuziazmus ma trochu desia.
Vyradili sme vodné aktivity,
takže dúfam, že sa dobre vyspím
a nebudem myslieť na to, čo ma čaká.
Dobré ránko.
Áno, mám neuveriteľné ráno.
Videli ste, čo je v bazéne?
Poďte.
Pozrite sa na to.
Najlepšie raňajky, aké som kedy videl,
a umiestnili ich do bazéna.
Krásna myšlienka,
ale nedostanem sa k nim.
Poďte k ockovi!
Božemôj.
Viem, o čo sa snažia.
Najskôr ma dostanú do bazéna, potom do oceána.
No pri raňajkách preferujem mať nohavice.
„Dobré ráno, Eugene,
aby bol váš pobyt plný veľkolepých chvíľ“...
Veľkolepých.
„Vymyslela som pre vás nasledujúci ostrovný zážitok.
Zvukové meditačné kúpele
s inštruktorkou jogy Nandini.
Všetko dobré. Vaša pomocníčka, Shofa.“
Veľmi zaujímavé.
Ďakujem.
Čo sú zvukové kúpele? Chcete to zistiť?
Jasné, dobre. Ale musíte nastúpiť na loď.
A už vás majú.
Trochu ma hádže a začínam cítiť morskú chorobu.
Neviem, kam presne ideme,
no dúfam, že tam bude značné množstvo pevniny.
Zvukové kúpele by mohli mať saunu,
alebo ako sa vraví, parný kúpeľ.
Čo ma veľmi neláka. Neužívam si to.
Ale nech to je čokoľvek, dám do toho všetko.
Dobre, kde je tá zvuková miestnosť?
Je v žalári?
Och, bože. Toto je šialené.
Namasté, pán Eugene!
Vitajte pri podvodnej meditácii. Aké to je?
Aké to je? Je pod vodou.
Nádherné ryby.
Maldivy majú jeden z najväčších koralových systémov na svete.
Žije v ňom viac ako 2-tisíc druhov rýb.
A neplánoval som sa s nimi stretnúť tvárou v tvár šesť metrov pod hladinou.
Počkajte, kým mi tak prestane biť srdce.
Neuveriteľné.
Kto to postavil a aké má renomé?
Odkiaľ prichádza zvuk?
A čo presne sú zvukové kúpele?
Šesťdesiatpäť percent nášho tela tvorí voda.
Voda reaguje na zvuk,
takže odstraňuje blokády z celého tela.
Možnože práve tie blokády ma držia pokope.
Vaše telo je potom... Je pripravené prijať pozitívnu energiu.
- Máte pokojnú, uvoľnenú myseľ. - Bol som pokojný, kým som nevidel tamto.
To asi nebude sardinka.
Nádych. Začnite.
Páni. Úžasné.
- Prekvapil som sám seba. - Boli ste super!
Nandini pochopila, že som herec.
Dostatočne ma potľapkajte po chrbte a presvedčíte ma, že dokážem čokoľvek.
Toto je dobré.
Nádych.
Výdych.
Je to veľmi výnimočný koncept.
No nemohol som prestať myslieť na to, či nezapočujem puknutie.
Čo ak vznikne prasklinka?
Viete, čo znamená byť hore bruchom?
Tak toto by bola definícia.
Jemne otvorte oči.
Pomaly.
To sú úhory?
Bolo to fantastické. Keď sa uvoľníte,
je nádherné sledovať, čo sa skrýva pod hladinou mora.
Uprostred cvičenia som skoro zaspal.
Netreba mi k tomu veľa.
Napriek všetkému
sa Shofe podarilo zabezpečiť mi blízke stretnutie s morom.
Dobrý deň!
Myslím, že som si užil všetku zábavu šnorchlovania
bez toho, aby som si namočil nohy.
Ktovie, čo mi moja pomocníčka naplánovala ďalej.
- Je to skok. Áno. - Vďaka.
Ukázalo sa, že sa vydám na plavbu s morskou biologičkou Jasmine.
Možno si oceán skutočne užijem,
ak o ňom budem vedieť viac.
A možno sa dozviem o tom, čo nečakané vám môže ublížiť.
Tak tomuto hovorím loď.
Nehádže ma. Nie je mi nevoľno.
Ideme ako po masle. Nič necítim.
Venujete sa takýmto veciam?
- Nikdy. Nie. - Naozaj? Vôbec?
Cítite k moru lásku, ktorú nezdieľam.
- Ale viem, že ide o strach. - Nie?
- Chápete? Bojím sa, že sa utopím... - Áno.
...a že mi kúsky tela odhryzne
- žralok a potom sa utopím. - Áno, veľký žralok.
Vďaka čomu sú Maldivy také výnimočné?
Tvorí ich päť percent koralových útesov z celého sveta.
- To je ohromné. - Je to veľa, však?
Pretože Maldivy na mape vyzerajú ako škvrnka.
- Niekedy ani to. - Veru.
Tak to je veľa koralov.
- Veľmi veľa. - Áno.
A štvrtina všetkých morských živočíchov v oceáne momentálne
žije v koralových útesoch.
Preto je tu podmorský život taký výnimočný.
- Áno. - A vďaka koralom
je tunajší piesok tak neuveriteľne bielulinký.
V skutočnosti len päť percent pláží na svete tvoria takéto koraly.
Keď už som tu, musím povedať,
že oceán je nádherný.
- Však? - Áno.
A potom, ako na zavolanie, mi more vyčaruje moment,
ktorý by ani moja osobná pomocníčka nenaplánovala lepšie.
Tam. Za vami. Vidíte?
- Vidíte? - Och, áno! Máme tu delfínov!
Pozrite dole. Vidíte?
- Och, áno. Áno! - Jeden. Tu.
- Štyri, päť. - Tam sú!
- Áno. - Áno!
- Vidíte ich? - Skáču.
Musí to byť vzrušujúce, ha?
Šialené. Je to neskutočný zážitok.
Maldivy sú ostrovným rajom
a ostrovy bez vody predsa nenájdete.
Pomôcka je v názve.
Hoci sa budem musieť plaviť ešte niekoľkokrát,
aby mi prestalo bývať zle,
zakončujem svoj deň s poznaním,
že nie všetko v oceáne ide po mne.
Tento život v luxuse som si obľúbil ako...
no, ryba, ktorá nie je na suchu.
Ale za svoje pôžitkárstvo sa trochu hanbím
a cítim potrebu prebádať krajinu
bez osobnej pomocníčky uspokojujúcej každý môj rozmar.
Na Maldivách žije asi pol milióna ľudí.
Sú roztrúsení na 200 ostrovoch,
takže Maldivy patria medzi geograficky najrozptýlenejšie krajiny sveta.
Nie je prekvapivé, že som tu nestretol nikoho okrem zamestnancov.
Je to pre mňa veľmi netypické, ale dobrovoľne naskakujem na loď
a zamierim si to na jeden z najobývanejších ostrovov, Naifaru,
aby som našiel niekoho, kto tu skutočne žije.
- Vy budete Sandy. - Dobrý deň.
Cestovný ruch je najväčší odvetvím týchto ostrovov
a tvorí viac ako štvrtinu maldivských príjmov.
Mnohí, ktorí žijú na Naifaru, pracujú v susedných turistických strediskách.
Sandy však nedávno odišiel do dôchodku.
Čože je táto vecička?
- Snažím sa chytiť rybu. - Nie, to chápem.
Ale č... Neviem...
Toto moja žena používala na čistenie toalety.
Využívam to. Toto je môj navijak.
Skúsite to?
Och, áno. Ja by som... Áno.
Dobrý hod.
- Musíte to držať. - Áno.
Obhrýza to?
Niečo som cítil.
Ale nechytila sa.
Chytiť rybu? To by sa mi mohlo podariť.
Obhrýzla ju.
Ak by som tu bol dosť dlho.
Ale nechytila sa. Ešte nie.
A tým myslím poriadne dlho.
Chytil som niečo?
- Nie, nič. - Návnadu.
Trvalo by to roky.
Preto to neobhrýzali.
Preto to neobhrýzali!
Vyťahoval som to z vody!
No prosím.
Táto oblasť je križovatkou starobylých obchodných ciest
medzi Áziou, Afrikou a Blízkym východom.
Nájdeme tu naozaj veľkú pestrosť kultúr.
Sandy, povedzte mi o živote na Maldivách.
Všade je oceán, ktorý pre nás predstavuje zdroj.
Hovorím tomu Kandu Bhanda.
- Kandu, oceán. Bhanda je žalúdok. - Áno.
- Z oceána do žalúdka. - Áno.
Je to veľmi sebestačný životný štýl.
Áno, keď žijete vo veľkom meste,
- vidíte vystresovaných ľudí s úzkosťou. - Áno.
Áno, to som ja.
Potom sa pozriete na oceán
a ste prepojený s vesmírom, chápete?
Podeľme sa o lásku, radosť, ktorá s tým prichádza.
- Tadiaľto? - Až... Vidíte pláž.
Pred 50 rokmi
obývali Maldivy najmä miestni ľudia, ako je Sandy.
Ale od otvorenia prvého rezortu v roku 1972
sem turisti prichádzajú objavovať tajomstvá ostrova.
Zdá sa, že máte toľko radosti zo života.
Čo poradíte ľuďom?
Musíte sa spojiť so svetom.
Vyzujte sa, cíťte piesok medzi prstami, choďte do vody,
pocíťte vánok, ochutnajte, či je voda slaná,
a zabudnete na všetku depresiu a úzkosť.
Naučte sa spojiť so svetom.
Rezorty ponúkajú úžasné veci,
no jedno popoludnie so Sandym
mi ukázalo skutočné čaro Maldív.
Odnesiem si so sebou trochu vašej aury.
Vďaka tomuto má pre mňa tento výlet zmysel.
Je mi potešením.
Vždy rád ukážem iným krásy svojej krajiny.
Aký láskavý muž.
Ďakujem.
Sandy má úžasnú osobnosť, kiežby som bol taký.
Úprimne, sám by som radšej trávil čas so Sandym než so sebou.
Počas cesty späť na svoj ostrov
si neviem pomôcť, ale mám pocit, že Sandyho verzia Maldív
je raj, ktorý sa jednoducho nedá pribaliť do dovolenkového balíčka,
nech máte akýkoľvek rozpočet.
Ešte pred mojím príchodom
mi Kudadoo sľuboval splnené želania.
A keď sa na to pozriem ako Sandy,
postarali sa o odľahčený zážitok, ktorý rozhodne nesklame.
To je pre mňa?
Musím Shofu pochváliť.
Dorazil som do vlastného Levyho raja.
No tak. To je moje vysnené jedlo?
Vanilkový koktail, hranolčeky s hľuzovkami. Toto bude...
cheeseburger.
Och, bože. Zbožňujem Eduoarda.
Viete čo?
Lepší cheeseburger som nejedol.
Pozrite, chápem. Som dosť otravný, dobre?
Čo sa týka sťažovania.
No lepšie to už nemôže byť.
Najšťastnejšie chvíle v mojom živote?
Moje manželstvo,
narodenie syna Daniela
a dcéry Sarah.
Ale toto jedlo a tento deň sa im približujú.
Ako hovorí Sandy: jednoduché potešenie.
Kedysi dávno
by som sa netešil z myšlienky, že sem prídem.
Na mňa je tu príliš veľa vody.
Ale objavil som veľkolepý a úplne jedinečný prírodný raj.
Toto je jedno z najkrajších miest, aké som kedy videl.
Napriek tomu, že som začal cestu v dobrej viere, že som milovníkom zeme,
na Maldivách som na to zabudol.
- Eugene. - Áno?
Si v oceáne.
Som v oceáne.
A nie v hocijakom.
V Indickom oceáne.
Je tu už len jedna vec, ktorá by to dokázala prekonať.
A Shofa splnila som sľub.
„Nebojte sa, golfové loptičky sú plne biologicky odbúrateľné
a naplnené krmivom pre ryby. Zabavte sa.“
Toto je neskutočné.
Teda, páni.
Zažívam neuveriteľnú krásu Maldív.
Prišiel som sem hľadať raj
a našiel som ho, to vám teda poviem.
Preklad titulkov: Jessica Mona Youssefová